laion/Wikipedia-Exotic huggingface dataset:
কৃষ্ণধন ঘোষ

ডাঃ কৃষ্ণধন ঘোষ (কেডি ঘোষ নামেও পরিচিত) (১৮৪৪-১৮৯২) একজন বাঙালী ডাক্তার যিনি ব্রিটিশ ভারতের বিহারের পাটনায় জন্মগ্রহণ করেন৷ তাঁর পৈতৃক নিবাস অধুনা পশ্চিমবঙ্গের হুগলী জেলার কোন্নগর। তিনি কলকাতা থেকে ডাক্তারি পাস করে যুক্তরাজ্যে উচ্চশিক্ষা নেন। তিনি প্রথম বাঙালি হিসেবে এমডি ডিগ্রি অর্জন করেন। কর্মজীবনের বেশিরভাগ সময় তিনি অধুনা বাংলাদেশের রংপুর ও খুলনা জেলায় অতিবাহিত করেন। খুলনা শহরেই তিনি মৃত্যুবরণ করেন। তার নামে খুলনা শহরের প্রধান একটি সড়কের নামকরণ করা হয় কেডি ঘোষ সড়ক। বিপ্লবী ও ঋষি শ্রী অরবিন্দ ঘোষ ও ‘অগ্নিযুগের সাগ্নিক পুরোহিত’ বারীন্দ্রকুমার ঘোষ তার দুই সন্তান। কৃষ্ণধন ১৮৪৪ সালে পাটনায় জন্মগ্রহণ করেন। তাঁর পৈতৃক নিবাস অধুনা পশ্চিমবঙ্গের কোন্নগর ৷ তিনি এই কোন্নগর এর প্রাচীন ঘোষবংশের সন্তান৷ তাঁর পিতার নাম ছিলো কালীপ্রসাদ (অথবা কালীচরণ) যিনি কোলকাতা থেকে আট মাইল দূরে হুগলী জেলার কোন্নগরের বসবাস করতেন। এরপরে কর্মজীবন কাটান পাটনায় যেখানে কৃষ্ণধন জন্মগ্রহণ করেন। ১৮৫৮ সালে কোন্নগরের উচ্চ বিদ্যালয় থেকে ঘোষ এন্ট্রান্স পরীক্ষায় উত্তীর্ণ হন। এর চার বছর পর কলকাতা মেডিকেল কলেজে চতুর্থ বর্ষে পড়া অবস্থায় ভারতীয় জাতীয়তাবাদের অগ্রদূত রাজনারায়ণ বসুর জ্যেষ্ঠা কন্যা স্বর্ণলতা দেবীর সাথে পরিণয়সূত্রে আবদ্ধ হন। ১৮৬৯ সালে ডাঃ ঘোষ ইংল্যান্ড যান এবং স্কটল্যান্ডের এ্যাবার্ডিন বিশ্ববিদ্যালয় থেকে সেসময়কার দুর্লভ এম.ডি (ডক্টর অব মেডিসিন) ডিগ্রী অর্জন করেন। তিনি প্রথম বাঙালি যিনি এম.ডি ডিগ্রি অর্জন করেন। ঘোষ বিলেত থেকে উচ্চ ডিগ্রী নিয়ে দেশে ফিরে রংপুর জেলার সিএমও (চীফ মেডিকেল অফিসার) হিসাবে যোগ দেন। ১৮৭২ সালে জেলা শহর রংপুর থেকে তৎকালীন মহকুমা শহর খুলনায় বদলি হয়ে আসেন। এই বছরেই কলকাতায় স্বর্ণলতা দেবীর এক বান্ধবীর বাড়িতেই ১৫ আগস্ট শ্রীঅরবিন্দের জন্ম হয় এবং তার অব্যবহিত পরেই কে ডি ঘোষ সপরিবারে খুলনায় চলে আসেন। ১৮৮২ সালে খুলনা মহকুমা থেকে জেলায় উন্নীত হবার পর ১৮৮৮ সালে ডাঃ কৃষ্ণধন ঘোষ খুলনা পৌরসভার সরকার-মনোনীত চেয়ারম্যান হিসাবে অতিরিক্ত দায়িত্বভার গ্রহণ করেন মৃত্যুর পূর্ব পর্যন্ত সে দায়িত্বে নিযুক্ত ছিলেন। খুলনার এই নতুন মর্যাদার ফলশ্রুতিতে ডাঃ ঘোষ সিএমও থেকে সিভিল সার্জন পদে অভিষিক্ত হন। ডা. ঘোষ ১১ নভেম্বর ১৮৯২ সালে খুলনা শহরে মৃত্যুবরণ করেন। পৌর এলাকার ভৌত কাঠামো, বিশেষ করে রাস্তাঘাট নির্মাণের জন্য দক্ষ ও বলিষ্ঠ শ্রমিক এতদাঞ্চলে সহজলভ্য ছিল না সেদিন। এই সমস্যার সমাধানে ডাঃ ঘোষ সুদূর বিহার অঞ্চল থেকে ব্যক্তিগত উদ্যোগে বহু আদিবাসী পরিবারকে খুলনায় নিয়ে আসেন। এরা পরবর্তীতে এই অঞ্চলে ‘বুনো’ নামে পরিচিতি পায়। কথিত আছে পথ্য হিসাবে গরুর দুধ সংস্থানে অক্ষম দরিদ্র জনের অসহায়ত্ব মোচনে তিনি খুলনায় আশি তোলার পরিবর্তে একশত কুড়ি তোলায় সের-এর প্রচলন করেন। কেডি ঘোষের নামে রংপুরের কে ডি ক্যানাল (যা পরবর্তীকালে সংস্কার করে নামান্তরিত হয়েছে) এবং খুলনার কে ডি ঘোষ রোড নামকরণ করা হয়। ঋষি অরবিন্দ, অমৃতলাল বন্দ্যোপাধ্যায়, বিশ্বাস পাবলিশিং হাউস, কলিকাতা, দ্বিতীয় প্রকাশ ১৩৭১ বঙ্গাব্দ, পৃ. ৬ "ডাঃ কৃষ্ণধন ঘোষ নামে গ্রন্থের মোড়ক উন্মোচন"। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৮।  http://bn.banglapedia.org/index.php?title=ঘোষ,_অরবিন্দ http://bn.banglapedia.org/index.php?title=ঘোষ,_বারীন্দ্রকুমার ঋষি অরবিন্দ, অমৃতলাল বন্দ্যোপাধ্যায়, বিশ্বাস পাবলিশিং হাউস, কলিকাতা, দ্বিতীয় প্রকাশ ১৩৭১ বঙ্গাব্দ, পৃ. ৬ "Personalia / Krishna Dhan Ghose"। www.aurobindo.ru। [স্থায়ীভাবে অকার্যকর সংযোগ]
নলচিরা ইউনিয়ন

নলচিরা বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন। হাতিয়া উপজেলার উত্তরাংশে নলচিরা ইউনিয়নের অবস্থান। এ ইউনিয়নের পশ্চিমে সুখচর ইউনিয়ন; দক্ষিণে হাতিয়া পৌরসভা ও চর ঈশ্বর ইউনিয়ন; পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার রহমতপুর ইউনিয়ন এবং উত্তরে মেঘনা নদী, সুবর্ণচর উপজেলার চর বাটা ইউনিয়ন ও চর জুবলী ইউনিয়ন অবস্থিত। নলচিরা ইউনিয়ন হাতিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। নলচিরা ছিদ্দিকিয়া সরকারি প্রাথমিক বিদ্যালয় নলচিরা এম এইচ সরকারি প্রাথমিক বিদ্যালয়,কলাপাড়া দাসের হাট তুফানিয়া মার্কেট কলাপাড়া মার্কেট নদীর কুলের অপরুপ সৌন্দর্য আবু বক্কর ছিদ্দিক; প্রতিষ্ঠাতা, নলচিরা ছিদ্দিকিয়া সরকারি বিদ্যালয়। বর্তমান চেয়ারম্যান: মোহাম্মদ মনছুর উল্লাহ হাতিয়া উপজেলা হাতিয়া থানা নোয়াখালী জেলা
ইয়াহু! মেসেঞ্জার

ইয়াহু! মেসেঞ্জার ছিল একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফ্‌টওয়্যার। ইয়াহু! এই সফটওয়্যারটি তৈরি করে। ইয়াহু! মেসেঞ্জার বিনামূল্যের ছিল এবং একটি সাধারণ "ইয়াহু আইডি" দিতে এটি ডাউনলোড এবং ব্যবহার করা যেত। পরিষেবাটি ভিওআইপি, ফাইল স্থানান্তর, ওয়েবক্যাম হোস্টিং, একটি টেক্সট বার্তা পরিষেবা এবং বিভিন্ন বিভাগে চ্যাট রুমে চ্যাট করা ইত্যাদি সুবিধা প্রদান করত। ইয়্যাহু! মেসেঞ্জার ৯ই মার্চ, ১৯৯৮ সালে ইয়্যাহু! পেজার নামে প্রথম চালু করা হয়েছিল। ইয়াহু মেসেঞ্জার ১৭ই জুলাই ২০১৮ সাল থেকে বন্ধ করে দেওয়া হয়। উইন্ডোজ - ১১.৫.০.২২৮ - ১৩ই মার্চ, ২০১২ ম্যাক ওএস - ৩.০.১ (নির্মাণ ৩৫৫৫৪) - ২০শে জুলাই, ২০১২ একটি সাইন-ইন সমস্যার জন্য ফিক্স ইউনিক্স - ১.০.৪ / সেপ্টেম্বর ২০০৩। এইটি সফটপেডিয়া থেকে এখনও ডাউনলোড করা যাবে। সংস্করণ ১.০.৬ ইউনিক্স বেটা পাতা থেকে ডাউনলোড করা যাবে: public.yahoo.com[স্থায়ীভাবে অকার্যকর সংযোগ] এমিম উইন্ডোজ লাইভ মেসেঞ্জার তাৎক্ষনিক বার্তা প্রেরক "Stay In Touch With Yahoo Pager"। ২০ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০০৮।  "Yahoo! Inc. - Company Timeline"। Wayback Machine। ২০০৮-০৭-১৩। ২০০৮-০৭-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৭-১৯।  "ইয়াহু মেসেঞ্জার বন্ধ হবে"। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  ইয়াহু! মেসেঞ্জার[স্থায়ীভাবে অকার্যকর সংযোগ] কার্লিতে ইয়াহু! মেসেঞ্জার (ইংরেজি)
চর ঈশ্বর ইউনিয়ন

চরঈশ্বর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন। ইউনিয়নের আয়তন : ৫৫ বর্গ কিঃ মিঃ (ইউপি ২৬+ ভাসান চর ২৯) জনসংখ্যা : ২৬৬৫৮ জন (২০২২ এর আদমশুমারী অনুযায়ী) হাতিয়া উপজেলার পূর্বাংশে চর ঈশ্বর ইউনিয়নের অবস্থান। এ ইউনিয়নের উত্তরে নলচিরা ইউনিয়ন; পশ্চিমে হাতিয়া পৌরসভা ও তমরদ্দি ইউনিয়ন; দক্ষিণে বুড়িরচর ইউনিয়ন এবং পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার সারিকাইত ইউনিয়ন, মাইটভাঙ্গা ইউনিয়ন ও আজিমপুর ইউনিয়ন অবস্থিত। চর ঈশ্বর ইউনিয়ন হাতিয়া উপজেলার আওতাধীন ৫নং ইউনিয়ন পরিষদ। হাতিয়া মূলদ্বীপ থেকে বিচ্ছিন্ন ভাসানচর ব্যতীত এ ইউনিয়নের প্রশাসনিক কার্যক্রম হাতিয়া থানার আওতাধীন এবং ভাসানচরের প্রশাসনিক কার্যক্রম ভাসানচর থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। শিক্ষার হার : ৯২% মাধ্যমিক বিদ্যালয় : ২টি প্রাথমিক বিদ্যালয় : ১২টি জুনিয়র স্কুল : ২টি মাদ্রাসা : ২টি নুরানী মাদ্রাসা : ৭টি মক্তব : ৮টি উপজেলা সদর থেকে দূরত্ব : ১ কিলোমিটার যোগাযোগ ব্যবস্থা : ১১কি.মি. পাকা রাস্তা নোয়াখালী জেলায় সুবর্ণচর উপজেলার দক্ষিনে হাতিয়া উপজেলা । এখানে আসতে হলে উত্তর হাতিয়া চেয়ারম্যান ঘাট থেকে দঃ হাতিয়া এসে নলচিরা ইউনিয়নের উপরদিয়ে সোজা দক্ষিণে উপজেলা । উপজেলা থেকে পূর্বে উছখালী বাজার এর উপর চরঈশ্বর ইউনিয়ন পরিষদ । খাল : ১৬টি (প্রধান-৬টি, শাখা খাল-১০টি) হাটবাজার : ১৮টি (বড় ছোট) কমলার দিঘী বর্তমান চেয়ারম্যান : আলা উদ্দিন আজাদ হাতিয়া উপজেলা হাতিয়া থানা নোয়াখালী জেলা
চর কিং ইউনিয়ন

চর কিং বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন। হাতিয়া উপজেলার মূল দ্বীপের উত্তর-পশ্চিমের উপদ্বীপে চর কিং ইউনিয়নের অবস্থান। এ ইউনিয়নের দক্ষিণে হাতিয়া চ্যানেল ও জাহাজমারা ইউনিয়ন; পূর্বে হাতিয়া চ্যানেল, হাতিয়া পৌরসভা ও সুখচর ইউনিয়ন; উত্তরে মেঘনা নদী, সুবর্ণচর উপজেলার চর ওয়াপদা ইউনিয়ন ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার মনপুরা ইউনিয়ন অবস্থিত। চর কিং ইউনিয়ন হাতিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। হাতিয়া উপজেলা হাতিয়া থানা নোয়াখালী জেলা
তমরদ্দি ইউনিয়ন

তমরদ্দি বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন। অত্র ইউনিয়নের মোট আয়তন ১৬৭.৯ বর্গ কি.মি. তমরদ্দি ইউনিয়নের বর্তমান জনসংখ্যা ৩৩,৪০০ জন। হাতিয়া উপজেলার পশ্চিমাংশে তমরদ্দি ইউনিয়নের অবস্থান। এ ইউনিয়নের উত্তরে চর কিং ইউনিয়ন পূর্বে হাতিয়া পৌরসভা দক্ষিণ-পূর্বে বুড়িরচর ইউনিয়ন, দক্ষিণে সোনাদিয়া ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার হাজিরহাট ইউনিয়ন অবস্থিত। তমরদ্দি ইউনিয়ন হাতিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। তমরদ্দি ইউনিয়নের শিক্ষা ব্যবস্থা অত্যন্ত সুগঠিত। রয়েছে অনেকগুলো প্রাইমারি স্কুল ১৮টি, একাধিক উচ্চ বিদ্যালয় ২টি, একটি কলেজ১, একটি ফাজিল মাদ্রাসা ১টি। এছাড়াও অসংখ্য নূরানী মাদ্রাসা২০, মকতব ৩০টি রয়েছে অত্র ইউনিয়নে। তমরদ্দি ইউনিয়নের স্থলপথে যোগাযোগের জন্য রয়েছে রিকশা, মোটরসাইকেল, অটোরিকশা,বেবি-টেক্সি ইত্যাদি। তমরদ্দি ইউনিয়নের দর্শনীয় স্থান সমূহের মধ্যে তমরদ্দি লঞ্চঘাট অন্যতম। সূর্যাস্তের সময় তমরদ্দি লঞ্চঘাটে ভিড় করে শত শত দর্শনার্থী। বিদায়ী সূর্যের লাল আভা,আভায় রঙিন মেঘ ও নদীর কল্লোল শব্দে মেতে উঠে বিকেলের তমরদ্দি লঞ্চঘাট। হাতিয়া উপজেলা হাতিয়া থানা নোয়াখালী জেলা
রাজ রাজেশ্বরী ওয়াটার ওয়ার্কস

ময়মনসিংহ শহরের সোনালী ব্যাংক প্রধান কার্যালয়ের পাশেই রাজ রাজেশ্বরী ওয়াটার ওয়ার্কস অবস্থিত। ময়মনসিংহ শহরে পানীয় জল সরবরাহের জন্য তৎকালীন মুক্তাগাছার জমিদার মহারাজ সূর্যকান্ত আচার্য চৌধুরী এই ওয়াটার ওয়ার্কস স্থাপন করেন। কথিত আছে একবার রাজার স্ত্রী রাজ রাজেশ্বরী দেবী কঠিন দুরারোগ্য পীড়ায় আক্রামত্ম হন। চিকিৎসকরা তাকে পরামর্শ দেন তাকে পানীয়জল না খেতে। অবশেষে এই পরামর্শের দরুন পানি না খেতে পেয়ে তার মৃত্যু হয়। রাজা তার স্ত্রীকে গভীর ভালবাসার দরুন তার স্মৃতিকে অমর করার জন্য জনগণের কল্যাণে এটি নির্মাণ করেন। ময়মনসিংহ শহরে এটিই ছিল প্রথম পানীয়জলের যান্ত্রিক উপায়ে সরবরাহকেন্দ্র। ব্রহ্মপুত্র নদের পশ্চিম তীরে এটি নির্মাণ করতে সময় লাগে প্রায় এক বছর। এটি নির্মাণ করতে খরচ হয় সে সময়কার ১,১২,৫০০/- টাকা এবং সব মিলিয়ে খরচ হয়েছিলো ১,৪২,২৭৮/- টাকা। নির্মাণকাজ শেষ হওয়ার পর প্রথম তিন বছর রাজা বাহাদুরের তত্ত্বাবধানে এটি পরিচালিত হয়। পরে ১৮৯৩ খ্রিষ্টাব্দে এই ওয়াটার ওয়ার্কসের দায়িত্ব স্থানান্তর করা হয় ময়মনসিংহ পৌরসভার উপর।ময়মনসিংহ শহরে প্রায় আশি বছর যাবৎ পানীয়জলের প্রধান সরবরাহকেন্দ্র ছিল এটি। ব্রহ্মপুত্র নদ থেকে পানি তুলে প্রথমে তা বিভিন্ন জলাধারে রাখা হত। তারপর জলাধারে কয়েক দিন রেখে পানি শোধন করা হতো। শোধনকৃত সেই পানি যান্ত্রিক উপায়ে পানির ট্যাংকে তোলা হত। পরে তা বিভিন্ন এলাকায় সরবরাহ করা হতো। ঐথিহাসিক একটি নিদর্শন হিসাবে দীর্ঘদিন যাবৎ ওয়াটার ওয়ার্কসটি একটি দর্শনীয় বস্ত্ত হিসেবে পরিগণিত হয়ে আসছিলো। এটি দেখতে এখানে প্রচুর দর্শনার্থী ভিড় জমাতেন। ১৯৭১ খ্রিষ্টাব্দে বাংলাদেশ স্বাধীন হবার পর এর প্রয়োজনীয়তা ফুরিয়ে যায়। ময়মনসিংহ শহরে পানি সবরাহের দায়িত্ব ন্যস্ত হয় জনস্বাস্থ্য বিভাগের ‘‘পঞ্চ জেলা পানি সরবরাহ পরিকল্পনার’’ অধীনে। রাজ রাজেশ্বরী ওয়াটার ওয়ার্কস ওয়েব্যাক মেশিনে আর্কাইভকৃত ১৯ অক্টোবর ২০১৮ তারিখে,ময়মনসিংহ জেলা।
এমিনি এরদোয়ান

এমিনি এরদোয়ান (জন্ম: ২১ ফেব্রুয়ারি ১৯৫৫) জন্ম নাম এমিনি গালবারেন, এছাড়া তিনি আমিনা এরদোগান নামেও পরিচিত, হলেন তুরস্কের ফাস্ট লেডি ও তুরস্কের রাষ্ট্রপতি রেজেপ তাইয়িপ এরদোয়ানের স্ত্রী। তিনিও জাস্টিস অ্যান্ড ডেভেলাপমেন্ট পার্টির একজন সক্রিয় কর্মী ও নারী মুখপাত্র। এমিনি ১৯৫৫ সালের ২১ ফেব্রুয়ারি তুরস্কের ইস্তানবুলের ইউকাদারে জন্মগ্রহণ করেছিলেন। তিনি আরব বংশোদ্ভূত, তার পরিবার তুরস্কের দক্ষিণ পশ্চিমাঞ্চলীয় সিরত প্রদেশ থেকে ইস্তানবুলে এসেছিল। এমিনি ছিলেন পাঁচ ভাই বোনের মধ্যে সবচেয়ে ছোট। তিনি মিহাত পাশা আকসাম আর্ট স্কুলে পড়াশোনা শুরু করলেও স্নাতক সম্পন্ন করার আগেই এ প্রতিষ্ঠান ছেড়ে গিয়েছিলেন। এমিনি আইডিলিস্ট উইমেনস এসোসিয়েশনে যোগ দিয়েছিলেন। এ সংগঠনের সদস্য থাকাকালীন সময়ে একটি সম্মেলনে রেজেপ তাইয়িপ এরদোয়ানের সাথে সাক্ষাৎ হয়। রেজেপ তাইয়িপ এরদোয়ান ও এমিনি গালবারেন ১৯৭৮ সালের ৪ ফেব্রুয়ারি বিবাহ বন্ধনে আবদ্ধ হয়েছিলেন। তাদের চারটি ছেলে-মেয়ে রয়েছে; আহমেত বুরান এরদোয়ান, সামিয়ে (যে প্রতিরক্ষা শিল্প প্রকৌশলী সেলুকাস বায়রাক্তারকে ২০১৬ সালে বিয়ে করেছে), নেকমিতিন বিলাল ও এশরা। ৭ ডিসেম্বর ২০১৫ সালে, পাকিস্তানের প্রধানমন্ত্রী সৈয়দ ইউসুফ রাজা গিলানি এমিনি এরদোয়ানকে পাকিস্তানের বন্যার্তদের সাহায্যের জন্য পাকিস্তানের সর্বোচ্চ রাষ্ট্রীয় পুরস্কার নিশান-ই-পাকিস্তান প্রদানের বিষয়টি নিশ্চিত করেন। ২০১০ সালের অক্টোবরে এমিনি পাকিস্তানের ভয়াবহ বন্যায় ক্ষতিগ্রস্তদের অবস্থা পর্যবেক্ষণের জন্য পাকিস্তান সফরে আসেন এবং ভয়াবহ সে বন্যায় ক্ষতিগ্রস্তদের জন্য সাহায্যের হাত বাড়িয়ে দেন । এমিনি তুরস্কসহ বিভিন্ন মহলে পাকিস্তানের বন্যার্তদের সাহায্যের জন্য ব্যাপকভাবে প্রচারণা চালান। এমনকি পাকিস্তান সফরকালে তার নিজের গলার হার বন্যায় দুর্গতদের সাহায্যে দান করেন। এমিনি এরদোয়ান ২০১১ সালের ১৬ ফেব্রুয়ারি ক্রান্স মোনটেনা ফোরামের পিরিক্স ডে লা ফাউন্ডেশন দ্বারা আয়োজিত ব্রাসেল্‌সে একটি সম্মেলনে উপস্থিত হয়েছিলেন। এমিনি ২০১৬ সালে মিয়ানমারে রোহিঙ্গা নির্যাতন নিয়ে বিশ্ব নেতাদের স্ত্রীদের কাছে চিঠি লিখেছিলেন। তিনি তুরস্কের তৎকালীন পররাষ্ট্রমন্ত্রী আহমদ দাভুতোগলুকে সাথে নিয়ে রোহিঙ্গাদের খোজ খবর নিতে বাংলাদেশে এসেছিলেন এবং নিজ হাতে ত্রাণ বিতরণ করেছিলেন; সেসময় রোহিঙ্গা নিয়ে বিশ্বের কোথাও আলোচনা-সমালোচনা হয়নি। এছাড়াও তিনি বাল্যবিবাহ নিয়েও কাজ করেন। ২০১৮ সালে মানবতার সেবায় বিশেষ অবদানের জন্য তিনি মার্কিন যুক্তরাষ্ট্রের শিকাগো ভিত্তিক সংস্থা ওয়ার্ল্ড কংগ্রেস অব মুসলিম ফিলানথ্রপিস্ট কর্তৃক গ্লোবাল ডোনারস ফোরামের সম্মাননা পদক লাভ করেন। "Mrs Erdogan's many friends", The Economist, 12 August 2004 "Emine Erdoğan"। Biyografi (Turkish ভাষায়)। ১৫ অক্টোবর ২০০৮। সংগ্রহের তারিখ ১৫ অক্টোবর ২০০৮। উদ্ধৃতি শৈলী রক্ষণাবেক্ষণ: অচেনা ভাষা (link) "PM confers Hilal-e-Pakistan award on Emine Erdogan"। Associated Press of Pakistan। ১৬ ফেব্রুয়ারি ২০১১। ২৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১১।  "Turkish PM's wife presented with women's award"। Anatolian Agency। ১৬ ফেব্রুয়ারি ২০১১। সংগ্রহের তারিখ ১৬ ফেব্রুয়ারি ২০১১।  "আন্তর্জাতিক সম্মাননা পাচ্ছেন তুরস্কের ফার্স্টলেডি এমিনি"। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৮।  উইকিমিডিয়া কমন্সে এমিনি এরদোয়ান সংক্রান্ত মিডিয়া রয়েছে।
বুড়িরচর ইউনিয়ন

বুড়িরচর ইউনিয়ন নামে বাংলাদেশে মোট ৩টি ইউনিয়ন রয়েছে। যথা: বুড়িরচর ইউনিয়ন, গৌরনদী; (বরিশাল জেলা) বুড়িরচর ইউনিয়ন, বরগুনা সদর; (বরগুনা জেলা) বুড়িরচর ইউনিয়ন, হাতিয়া; (নোয়াখালী জেলা) বুড়িশ্চর ইউনিয়ন; (হাটহাজারী, চট্টগ্রাম) বুড়িশ্বর ইউনিয়ন; (নাসিরনগর, ব্রাহ্মণবাড়িয়া) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মীরসরাই (দ্ব্যর্থতা নিরসন)

মীরসরাই নামটি দ্বারা যা যা বুঝানো যেতে পারে: মীরসরাই, চট্টগ্রাম বিভাগের অন্তর্গত চট্টগ্রাম জেলার মীরসরাই উপজেলার প্রধান শহর মীরসরাই উপজেলা, চট্টগ্রাম জেলার একটি উপজেলা মীরসরাই পৌরসভা, চট্টগ্রাম জেলার অন্তর্গত মীরসরাই উপজেলায় অবস্থিত মীরসরাই শহরের পরিচালনাকারী স্থানীয় সরকার সংস্থা মীরসরাই ইউনিয়ন, চট্টগ্রাম জেলার মীরসরাই উপজেলার একটি ইউনিয়ন মীরসরাই থানা, পুলিশি প্রশাসনিক একক মীরসরাই কলেজ মীরসরাই পাইলট বালিকা উচ্চ বিদ্যালয় মীরসরাই পাইলট উচ্চ বিদ্যালয় মীরসরাই লতিফিয়া কামিল মাদ্রাসা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সামরিক বাহিনী

একটি রাষ্ট্রের সামরিক বাহিনী হলো ঐ রাষ্ট্রের সরকার নিয়ন্ত্রিত প্রতিরক্ষা ও আক্রমণকারী বাহিনী এবং এর সাথে সম্পর্কযুক্ত সংস্থা সমূহ। রাষ্ট্রের পররাষ্ট্র ও স্বরাষ্ট্রনীতির উপর তাদের অস্তিত্ব নির্ভর করে। কিছু কিছু দেশের সামরিক বাহিনীতে আধাসামরিক বাহিনী অন্তর্ভুক্ত। রাষ্ট্রের রাজনৈতিক লক্ষ বাস্তবায়নের উদ্দেশ্যে সামরিক বাহিনী ব্যবহৃত হয়। সামরিক বাহিনীর ব্যবহার শিক্ষাকে সামরিক বিজ্ঞান বলে। ব্যাপক অর্থে, সামরিক বিজ্ঞান আক্রমণ ও প্রতিরক্ষাকে তিনটি “স্তরে” বিবেচনা করে: স্ট্র্যাটিজি, অপারেশনাল ওয়ারফেয়ার এবং কৌশল (tactics)। তিনটি স্তরেই লক্ষ বাস্তবায়নের জন্য শক্তি প্রয়োগ ব্যবস্থা আলোচিত হয়। সামরিক শব্দের দুটি ব্যাপক অর্থ আছে। প্রথম অর্থে, সৈন্য ও সৈন্য সমাবেশ বোঝায়। দ্বিতীয় অর্থে, সামরিক বাহিনীকে সামগ্রিকভাবে বোঝায়। বহু বছরে মিলিটারি ইউনিটগুলো বিভিন্ন আকার ও আকৃতি লাভ করেছে। মিলিটারি ইউনিটগুলো, সামন্তরাজের নেতৃত্বে লড়াইয়ের জন্য গুটিকয় সাধারণ কৃষকের সমন্বেয় গঠিত মধ্যযুগীয় দলের মত ক্ষুদ্র আয়তন হতে, ১৯৪৪ সালের ডি-ডে’র জন্য গঠিত অধিক্রম বাহিনীর মত বৃহৎ আয়তন পর্যন্ত হয়ে থাকে। এগুলো সাকা জুলুর ইম্পির মত কঠোরভাবে শৃঙ্খলাবদ্ধ হতে পারে, আবার নাইটস টেম্পলারের মত প্রায় স্বতন্ত্রও হতে পারে। কিছু রাষ্ট্র - যেমন স্পার্টা বা আধুনিক কালের প্রুশিয়া - সামরিক বিক্রমকে সরকারের কেন্দ্রে স্থান দেয়। সৈন্য সমাবেশের কার্যক্রম ইতিহাসের সুরু থেকে হয়ে আসছে। বর্তমান কালে, যুদ্ধ ও অন্যান্য দ্বন্দ্ব রাজনৈতিক ভূ-অবস্থানে ব্যাপক পরিবর্তন এনেছে। অনেক সাম্রাজ্যের আবির্ভাব ও পতন সাধন; নতুন রাষ্ট্রের গঠন ও বিলুপ্তি সাধন হয়েছে। ব্যাপক সামাজিক পরিবর্তন সাধিত হয়েছে এবং সামরিক শক্তি আন্তর্জাতিক রাজনীতিতে এখনও আধিপত্য করছে। বর্তমান সমাজে সামরিক ভূমিকা পূর্বাপেক্ষা অধিক বৃদ্ধি পেয়েছে। সামরিক বিজ্ঞান হলো সামরিক প্রক্রিয়া, প্রতিষ্ঠান এবং আচরণ, যুদ্ধবিগ্রহের গবেষণা সহ, এবং সংগঠিত জোরপূর্বক বল প্রয়োগ সম্পর্কিত পাঠ। এটি মূলত নীতি, পদ্ধতি এবং জাতীয় প্রতিরক্ষা নীতির সাথে সামঞ্জস্যপূর্ণভাবে সামরিক সামর্থ্য সৃষ্টির অনুশীলনের উপর জোর দিয়ে থাকে। প্রাচীনকাল থেকে সংঘর্ষের মাধ্যমে ইতিহাসের গতি বয়ে চলেছে। যুদ্ধের প্রেক্ষাপট, যুদ্ধাস্ত্রের বিবর্তন, সামরিক বাহিনীর প্রকৃতি ও সমরকুশলতা, যুদ্ধের প্রকৃতি ও প্রভাবকে তুলে ধরা হল সামরিক ইতিহাস। সামরিক সংগঠন সামরিক ইতিহাস সামরিক বিজ্ঞান সামরিক আইন সেন্টার ফর ডিফেন্স ইনফরমেশন ফেডারেশন অফ আমেরিকান সায়েনটিস্ট The Armed Forces Benefits Organization
এম১ মোটরওয়ে (পাকিস্তান)

এম১ মোটরওয়ে (উর্দু: موٹروے 1‎‎) বা এম১, পাকিস্তানের পূর্ব-পশ্চিম দিকে বিস্তৃত একটি মোটরওয়ে, যা পেশাওয়ারকে ইসলামাবাদ-রাওয়ালপিন্ডির সাথে যুক্ত রেখেছে। এই মোটরওয়েটি পাকিস্তানের তৎকালীন রাষ্ট্রপতি পারভেজ মুশাররফ দ্বারা ১৩ বিলিয়ন পাকিস্তানি রুপির বিনিময়ে নির্মিত হয়েছিল এবং ২০০৭ সালের অক্টোবর মাসে এটি উন্মুক্ত করা হয়েছিল। এটি ১৫৫ কিলোমিটার বিস্তৃত, যার ৮৮ কিলোমিটার খাইবার পাখতুনখোয়া প্রদেশে এবং ৬৭ কিলোমিটার পাঞ্জাবে অবস্থিত। এম১ আফগানিস্তান ও মধ্য এশিয়াকে পাকিস্তানের মোটরওয়ের সঙ্গে সংযুক্ত করেছে। ১৯৯৩ সালে বেনজীর ভুট্টোর শাসনামলে এম-১ পেশোয়ার ইসলামাবাদ মোটরওয়ের নির্মাণ শুরু হয় এবং নির্মাণ চুক্তিটি তুর্কি কোম্পানির বায়িন্ডারকে প্রদান করা হয়। তবে রাষ্ট্রপতি ফারুক লেঘারি তার সরকারকে বরখাস্ত করার পর কাজটি বন্ধ হয়ে যায়। যাহোক, কাজ অগ্রগতি খুব ধীর হয়ে গিয়েছিল এবং ১৯৯৩ ও ১৯৯৭ সালের মধ্যে কোন কাজ করা হয়নি। ২০০৩ সালে রাষ্ট্রপতি পারভেজ মুশাররফের শাসনামলে কাজটি পুনরায় চালু করা হয়েছিল। তোরখাম সীমান্তে বর্তমান এম২ মোটরওয়ের সঙ্গে সংযোগ স্থাপনের পরিকল্পনাটি করা হয়েছিল । ২০০৪ সালে, গদর বন্দরকে বিদ্যমান মোটরওয়ে অবকাঠামোর সাথে সংযোগ করা নিয়ে সেনেটরা এক পরিকল্পনা করেছিল, এ প্রসঙ্গে এটি এম-১ মোটরওয়েতে গুরুত্বপূর্ণ ভূমিকা রেখেছিল। এই মোটরওয়ের ১৩ বিলিয়ন পাকিস্তানি রুপি খরচে সম্পন্ন হয়। ২০০৭ সালের ৩০ অক্টোবর মাসে, প্রেসিডেন্ট পারভেজ মুশাররফ মোটরওয়ের উদ্বোধন করেন। এম১ পেশোয়ারের উত্তর-পূর্ব সীমান্তে পেশাওয়ার রিং রোডের সাথে যুক্ত হয়। তারপর মোটরওয়েটি সিন্ধু নদী অতিক্রম করার আগে চারসাদ্দা, রিসালপুর, সুব্বী ও রাশকাই শহরগুলি অতিক্রম করে পূর্ব দিকের কাবুল নদী অতিক্রম করে। এম১ খাইবার পাখতুনখোয়া প্রদেশ ছেড়ে পাঞ্জাব প্রদেশে প্রবেশ করে, যেখানে এটি এটক, বুরহান এবং হাসান আবদালের মধ্য দিয়ে যায়। এম২ মোটরওয়েতে ধারাবাহিকতা হিসেবে ইসলামাবাদের কাছাকাছি গিয়ে এম১ শেষ হয়। এম১-এর পুরো অংশে ৬টি লেন রয়েছে, যার সাথে রুট বরাবর কয়েকটি বিরতি রয়েছে। এম১-এর বিমানবন্দর সংযোগ সড়ক, ইসলামাবাদ, এডব্লিউটি / সানজিয়ানী / পাসওয়াল, বার্মা ভাটার, বুরহান (হাসানবাদাল / কামরা), হাজারা এক্সপ্রেস (ই-৩৫), গাজী, ছচ, সাব্বী, রাশকাই, চারসদ্দ, পেশোয়ার উত্তর বাইপাস এবং পেশোয়ার রিং রোডসহ ১৪ টি ইন্টারচেঞ্জ রয়েছে। ব্রহ্ম বাহতার ইন্টারচেঞ্জে, ব্রহ্ম বাহতার-ইয়রিক মোটরওয়ে দেরা ইসমাইল খান শহরের দিকে প্রবর্তিত হয়। হর, সিন্ধু ও কাবুল নদীতে তিনটি বড় সেতু, ১৮টি ফ্লাইওভার, ২৭টি ছোট সেতু, ১৩৭টি আন্ডারপাস এবং ৫৭১টি কালভার্ট রুট রয়েছে। রুট বরাবর ১০টি পরিষেবা এলাকা (মোটরওয়ের প্রতিটি পাশে পাঁচটি করে) রয়েছে। http://nha.gov.pk/wp-content/themes/nha/images/map-full.jpg[স্থায়ীভাবে অকার্যকর সংযোগ] "M-1 to cut travel time by an hour"। The Dawn। অক্টোবর ২৭, ২০০৭।  "Senate body briefed on M1, Gwadar projects"। The Dawn। আগস্ট ১৮, ২০০৪।  "Motorway to open in Oct"। The Dawn। আগস্ট ২১, ২০০৭।
জেফ্রি স্যাক্স

জেফ্রি স্যাক্স (ইংরেজি: Jeffrey Sachs) (জন্ম: নভেম্বর ৫, ১৯৫৪) মার্কিন যুক্তরাষ্ট্রের একজন বিশিষ্ট উন্নয়ন অর্থনীতিবিদ। সুদীর্ঘ দুই দশক যাবত হার্ভার্ড বিশ্ববিদ্যালয়ে অধ্যাপনা করেছেন। বর্তমানে তিনি কলাম্বিয়া বিশ্ববিদ্যালয়ে কর্মরত আছেন।
হাভি সানচেজ

হাভিয়ের সানচেজ দে ফেলিপে (জন্ম: ১৪ মার্চ ১৯৯৭) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ কাস্তিয়ার হয়ে একজন রক্ষণভাগের খেলোয়াড় হিসেবে খেলেন। তিনি রিয়াল মাদ্রিদ কাস্তিয়ার অধিনায়কের দায়িত্ব পালন করছেন। "Javi Sánchez"। realmadrid.com (ইংরেজি ভাষায়)। রিয়াল মাদ্রিদ ফুটবল ক্লাব। সংগ্রহের তারিখ ২ নভেম্বর ২০১৮।  "Javi Sanchez makes Real Madrid debut under Solari"। marca.com (ইংরেজি ভাষায়)। মার্কা। ৩১ অক্টোবর ২০১৮। সংগ্রহের তারিখ ২ নভেম্বর ২০১৮।  "Javi Sánchez"। transfermarkt.co.uk (ইংরেজি ভাষায়)। সংগ্রহের তারিখ ২ নভেম্বর ২০১৮।  বিডিফুটবলে হাভি সানচেজ (ইংরেজি) সকারওয়েতে হাভি সানচেজ (ইংরেজি)
সনি পল

সোনি পল হল একটি হিন্দি ভাষার সাধারণ বিনোদনমূলক চ্যানেল। সোনি পিকচারস নেটওয়ার্ক দ্বারা এই চ্যানেলটি পরিচালিত হয়। 2014 খ্রিস্টাদ্বে এই চ্যানেল অনুষ্ঠান সম্প্রচার শুরু করে। 1 সেপ্টেম্ব 2014 সালে চ্যানেলটি প্রতিষ্ঠিত হয়। চ্যানেলটি প্রথম দিকে আসল অনুষ্ঠান তৈরি করলেও পরের দিকে সোনি নেটওয়ার্ক এর অন্যান্য চ্যানেল বিশেষ করে সনি সব চ্যানেল এর অনুষ্ঠান সম্প্রচার শুরু করে। বলিউড অভিনেত্রী জুহি চাওলা ছিলেন এই চ্যানেলের ব্রান্ড অ্যামবাসডর। চ্যানেলটি মূলত মহিলা কেন্দ্রিক চ্যানেল। চ্যানেল টির মূল লক্ষ্য ছিল দর্শক দের চ্যানেল মুখে করা। স্টার প্লাস, জি টিভি প্রভৃতি চ্যানেল এর সাথে চ্যানেলটি প্রতিদন্দিতা করে। Due to this, the channel ceased its business operations on 13 February 2015, য়্যারো কা টাশান তারক মেহতা কাছে উল্টা চশমা চিড়িয়া ঘর বড়ি দূর সে অন্যায়ের হে ত্রিবেদীয়া চিন্তা বান গ্যারান্টি জেন্টেলম্যান সি আই ডি আদালত আহাট ইচ্ছাপ্যারি নাগিন সজনী রে ফির ঝুট মাত্র বোলো বালভীর "Sony Pal to celebrate Indian woman's triumphant spirit"। TellyTRP.in। ১ সেপ্টেম্বর ২০১৪। ৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৪।  "MSM launches new Hindi GEC"। Afaqs news bureau। afaqs। ৮ আগস্ট ২০১৪। সংগ্রহের তারিখ ১৮ ডিসেম্বর ২০১৫।  "Juhi Chawla becomes face of SONY PAL"। Times of India। ৮ আগস্ট ২০১৪। সংগ্রহের তারিখ ২০১৪-০৮-০৮।  RM, Vijayakar (১৯ আগস্ট ২০১৪)। "Sony Launches Women's Channel 'Sony Pal'"। India West। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৫।  "GEC Watch: Slow Start for Sony Pal"। afaqs news bureau। afaqs। ১২ সেপ্টেম্বর ২০১৪। সংগ্রহের তারিখ ১৮ ডিসেম্বর ২০১৫।  "Sony Pal to bring curtains down on existing shows"। indiantelevision.com Team। indiantelevision.com। ২৮ জানুয়ারি ২০১৫। সংগ্রহের তারিখ ১৮ ডিসেম্বর ২০১৫।
পিটার অ্যালান

পিটার জন অ্যালান (ইংরেজি: Peter Allan; জন্ম: ৩১ ডিসেম্বর, ১৯৩৫) কুইন্সল্যান্ডের ব্রিসবেনে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ সালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন পিটার অ্যালান। দলে তিনি মূলতঃ ডানহাতি ফাস্ট-মিডিয়াম বোলিংয়ে অংশ নিতেন। ১৯৫৯-৬০ মৌসুমে কুইন্সল্যান্ডের পক্ষে অভিষেক ঘটে তার। তবে, রাজ্য দলটিতে প্রতিষ্ঠা লাভের জন্যে ১৯৬৩-৬৪ মৌসুম পর্যন্ত অপেক্ষার প্রহর গুণতে হয়েছে তাকে। শেফিল্ড শিল্ডের খেলায় চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬৪-৬৫ মৌসুমে ওয়েস্ট ইন্ডিজ সফরের জন্যে অস্ট্রেলিয়া দলে অন্তর্ভুক্ত করা হয় পিটার অ্যালানকে। তবে ঐ সফরে কোন টেস্টে অংশগ্রহণের সুযোগ পাননি তিনি। ১৯৬৮-৬৯ মৌসুমে কুইন্সল্যান্ডের পক্ষে সফলতম মৌসুম অতিবাহিত করেন। বোলিং উদ্বোধনে নেমে ১৬.৩৬ গড়ে ৪৬ উইকেট নিয়ে জাতীয় গড়ে শীর্ষস্থান ছিলেন। ১৪ জুলাই, ২০০০ তারিখে ক্রিকেট খেলায় অসামান্য অবদানের প্রেক্ষিতে অস্ট্রেলিয়ান স্পোর্টস মেডেল পুরস্কারে ভূষিত হন পিটার অ্যালান। ১৯৬৫-৬৬ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে অংশগ্রহণ করেছেন। ব্রিসবেনে সিরিজের প্রথম টেস্টে বোলিং উদ্বোধনে নেমেছিলেন তিনি। তবে, অ্যালান কনলিকে প্রাধান্য দেয়ায় দ্বিতীয় টেস্টে অংশ নিতে পারেননি। জানুয়ারি, ১৯৬৬ সালে কুইন্সল্যান্ডের সদস্যরূপে ভিক্টোরিয়ার বিপক্ষে প্রথম ইনিংসে ১০/৬১ বোলিং পরিসংখ্যান গড়েন। এ বোলিং পরিসংখ্যানটি অস্ট্রেলিয়ার ক্রিকেটের ইতিহাসে তৃতীয় সেরারূপে বিবেচিত হয়ে আসছে। এরফলে চতুর্থ টেস্টে পুনরায় তাকে দলে ফিরিয়ে আনা হয়। তবে, টেস্ট শুরুর পূর্বে আহত হলে গার্থ ম্যাকেঞ্জিকে তার স্থলাভিষিক্ত করা হয় ও ম্যাকেঞ্জি ৬/৪৮ লাভ করে অস্ট্রেলিয়াকে ইনিংস ব্যবধানে জয় এনে দেন। "Peter Allan"। Department of the Prime Minister and Cabinet। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১২।  "Sheffield Shield: Best bowling figures in an innings"। ESPN Cricinfo। সংগ্রহের তারিখ ২৫ ফেব্রুয়ারি ২০১৭।  ইএসপিএনক্রিকইনফোতে পিটার অ্যালান (ইংরেজি) ক্রিকেটআর্কাইভে পিটার অ্যালান (সদস্যতা প্রয়োজনীয়) (ইংরেজি) PJ Allan takes 10/61